**Ministru kabineta rīkojuma projekta**

**“Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir rast risinājumu pašreizējai problemātikai saistībā ar gatavošanos 2021. gada pasaules čempionāta hokejā vīriešiem organizēšanai Latvijā, piešķirot šim mērķim valsts budžeta līdzekļus 110`000 *euro* apmērā biedrībai “Latvijas Hokeja federācija”, tādejādi nodrošinot kvalitatīvu organizācijas komitejas darbu un sekmējot minēto sporta sacensību augsta līmeņa norisi.  |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | 1. Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41. un 43.punkts.
2. Nepieciešamība piešķirt papildu valsts budžeta līdzekļus biedrībai “Latvijas Hokeja federācija” (turpmāk – Federācija), lai segtu izdevumus, kas saistīti ar 2021. gada pasaules čempionāta hokejā vīriešiem (turpmāk – Čempionāts) organizēšanas sagatavošanu.
3. Latvijas Nacionālās sporta padomes 2018.gada 13.aprīļa sēdē nolemtais (prot Nr.2 4.§, 4.2.apakšpunkts).
4. Ar Ministru kabineta 2018.gada 10.jūlija rīkojumu Nr.313 “Par rīcības komitejas izveidi 2021. gada pasaules čempionāta hokejā vīriešiem organizēšanas uzraudzībai” izveidotās Rīcības komitejas 2018.gada 25.septembra sēdē nolemtais (prot Nr.2 3.§).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  2017.gada 19.maijā Starptautiskās Ledus hokeja federācijas (*International Ice Hockey Federation*, IIHF) gadskārtējā kongresa balsojumā tika nolemts, ka 2021. gadā pasaules čempionāts hokejā vīriešiem norisināsies Baltkrievijā (Minskā) un Latvijā (Rīgā). Čempionāta ietvaros Latvijā (Rīgā) norisināsies grupu turnīrs un divas ceturtdaļfināla spēles. Lai kvalitatīvi sagatavotos Čempionāta norisei, Federācija 2018.gada 9.aprīļa vēstulē Nr.I-71/18 ar sagatavošanās darbu saistīto izdevumu segšanai 2018.gadā lūdz valsts budžeta līdzfinansējumu 110`000 *euro* apmērā. Papildus Federācija norāda, ka valsts budžeta līdzfinansējums ar sagatavošanās darbu saistīto izdevumu segšanai būs nepieciešams arī 2019., 2020. un 2021.gadā, attiecīgi 200`000 *euro* katrā gadā. Sagatavošanās darbus veic Federācijas izveidota organizācijas komiteja (birojs), kura funkcijas ir dažādu sadarbības līgumu sagatavošana un noslēgšana, biļešu pārdošanas plāna un dizaina izstrāde, tirdzniecības politika; drošības, fanu un VIP zonas organizācija, sadarbības jautājumu risināšana ar viesnīcām, transporta uzņēmumiem. Organizācijas komitejas (biroja) darbība ir uzsākta 2018.gada 1.jūnijā saskaņā ar IIHF vienošanos. Jautājums par atbalstu Čempionātam tika izskatīts Latvijas Nacionālās sporta padomes 2018.gada 13.aprīļa sēdē, uzklausot arī Federācijas prezidentu un ģenerālsekretāru. Padome nolēma (prot Nr.2 4.§, 4.2.apakšpunkts) jautājumu par valsts finansiālo atbalstu Čempionātam izskatīt Rīcības komitejā, kas izveidota Čempionāta organizēšanas uzraudzībai. Rīcības komiteja ir izveidota ar Ministru kabineta 2018.gada 10.jūlija rīkojumu Nr.313 “Par rīcības komitejas izveidi 2021. gada pasaules čempionāta hokejā vīriešiem organizēšanas uzraudzībai”. Jautājums par atbalstu Čempionāta organizēšanas sagatavošanās darbiem tika izskatīts Rīcības komitejas 2021. gada pasaules čempionāta hokejā vīriešiem organizēšanas uzraudzībai 2018.gada 25.septembra sēdē. Rīcības komiteja nolēma (prot Nr.2 3.§) aicināt Izglītības un zinātnes ministriju (turpmāk – Ministrija) sagatavot un iesniegt izskatīšanai Ministru kabinetā rīkojumu projektu “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” par valsts budžeta līdzekļu 110`000 *euro* apmērā piešķiršanu Ministrijai pārskaitīšanai Federācijai, lai segtu izmaksas, kas saistītas ar 2021. gada pasaules čempionāta hokejā vīriešiem organizēšanas sagatavošanu 2018.gadā.Ministrijas rīcībā nav nepieciešamie līdzekļi 110`000 *euro* apmērā, kas būtu novirzāmi Čempionāta sagatavošanās darbiem. Visi finanšu līdzekļi 2018.gadam valsts budžeta programmas 09.00.00 “Sports” apakšprogrammā 09.09.00 “Sporta federācijas un sporta pasākumi” un apakšprogrammā 09.16.00 “Dotācija nacionālās nozīmes starptautisku sporta pasākumu organizēšanai Latvijā”, no kurām varētu segt ar Čempionāta sagatavošanās darbiem saistītās izmaksas 2018.gadā, ir sadalīti un attiecīgi ir noslēgti līgumi par valsts budžeta finanšu līdzekļu (dotācijas) piešķiršanu. Noslēgtie līgumi neparedz finansējuma piešķīrēja – Ministrijas – tiesības samazināt piešķirto finanšu līdzekļu apmēru līdzekļu pārdales gadījumā citām sporta federācijām vai sporta organizācijām (līgums paredz Ministrijai tiesības samazināt līguma summu tikai tad, ja tiek izdarīti grozījumi likumā “Par valsts budžetu 2018.gadam”, vai sporta federācijas (organizācijas) neievēro pielīgtās saistības). Saskaņā ar Ministru kabineta 2018.gada 17.jūlija noteikumu Nr.421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 41.punktu līdzekļus no programmas “Līdzekļi neparedzētiem gadījumiem” piešķir valstiski īpaši nozīmīgiem pasākumiem, valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai un to radīto zaudējumu kompensēšanai un citiem neparedzētiem gadījumiem. Līdzekļu piešķiršanu valstiski īpaši nozīmīgiem pasākumiem paredz arī Likuma par budžetu un finanšu vadību 12.panta pirmā daļa. Izvērtējot Federācijas finanšu pieprasījumu ar Čempionāta sagatavošanās darbiem saistīto izmaksu segšanai 2018.gadā, Ministrijas ieskatā to var klasificēt kā valstiski īpaši nozīmīgu pasākumu, ko apliecina (1) Ministru kabineta paustais atbalsts Čempionāta rīkošanai (Ministru kabineta 2017.gada 3.janvāra sēdes protokollēmums “Par vēstules nosūtīšanu Starptautiskajai Ledus hokeja federācijai” (prot. Nr.1 53.§.)); (2) Sekmīgai Čempionāta organizēšanai ir izveidota augsta līmeņa Rīcības komiteja (Ministru kabineta 2018.gada 10.jūlija rīkojums Nr.313); (3) Čempionāts tiek rīkots olimpiskajā sporta veidā un tas būs nozīmīgākais IIHF turnīrs 2020./2021.gada sezonā, tomēr galīgo lēmumu par to var pieņemt tikai Ministru kabinets. Tāpat ir norādāms, ka Federācija ir valstiski nozīmīga sporta organizācija, kura nodrošina tai kā atzītajai sporta federācijai Sporta likumā noteikto uzdevumu izpildi. Papildus ir norādāms, ka, nepiešķirot papildu finansējumu ar Čempionāta sagatavošanās darbiem saistīto izmaksu segšanai, pastāv risks plānotos darbus veikt nepilnīgi, zemākā kvalitātē, kā arī neizpildīt saistības, kas izriet no IIHF noteikumiem sacensību sarīkošanā, kas kopumā ir kā papildus apstāklis, lai šo gadījumu uzskatītu par valstiski īpaši nozīmīgu pasākumu. Saskaņā ar Ministru kabineta 2018.gada 17.jūlija noteikumu Nr.421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu ministrija pieprasījumu apropriācijas pārdalei no programmas “Līdzekļi neparedzētiem gadījumiem” sagatavo kā tiesību akta projektu, ko normatīvajos aktos noteiktajā kārtībā iesniedz izskatīšanai Ministru kabinetā.Ievērojot minēto, IZM ir izstrādājusi Ministru kabineta rīkojuma projektu “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – Rīkojuma projekts), kurš paredz uzdevumu Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt Ministrijai pārskaitīšanai Federācijai finansējumu 110`000 *euro* apmērā, lai segtu izmaksas, kas saistītas ar Čempionāta organizēšanas sagatavošanu.Ņemot vērā faktu, ka daļu no maksājumiem, kuri saistīti ar Čempionāta organizēšanas sagatavošanu, Federācija jau ir veikusi, šim mērķim izmantojot Federācijas rīcībā esošos budžeta līdzekļus (skatīt paskaidrojošajos materiālos pievienoto Federācijas pārskatu par faktisko līdzekļu izlietojumu uz 2018.gada 21.septembri), Federācija daļu no piešķirtajiem valsts budžeta līdzekļiem novirzīs minēto izdevumu kompensēšanai ar nosacījumu, ka netiek pārsniegts faktiski izlietoto līdzekļu. Minētais nosacījums par faktiski veikto izdevumu kompensēšanu tiks ietverts līgumā starp Ministriju un Federāciju, kas tiks noslēgts pēc attiecīga Ministru kabineta rīkojuma un ar to saistītā Finanšu ministrijas rīkojuma izdošanas. |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja Ministrija. Rīkojuma projekta izstrādes procesā notikušas konsultācijas ar Federāciju. |
| 4. | Cita informācija | Rīkojuma projekts tiešā veidā attiecas uz budžeta un finanšu politiku. Pastarpināti Rīkojuma projekts attiecas uz tūrisma, sporta un brīvā laika politiku (sporta politiku). |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018** | Turpmākie trīs gadi (*euro*) |
| **2019** | **2020** | **2021** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | izmaiņas, salīdzinot ar vidēja termiņa budžeta ietvaru 2020.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **0** | **110 000** | **0** | **0** | **0** | **0** | **0** |
| 2.1. valsts pamatbudžets | *0* | *110 000* | *0* | *0* | *0* | *0* | *0* |
| 2.2. valsts speciālais budžets |  |  |  |  |  |  |  |
| 2.3. pašvaldību budžets  |  |  |  |  |  |  |  |
| 3. Finansiālā ietekme: | **0** | **- 110 000** | **0** | **0** | **0** | **0** | **0** |
| 3.1. valsts pamatbudžets | *0* | *- 110 000* | *0* | *0* | *0* | *0* | *0* |
| 3.2. speciālais budžets |  |  |  |  |  |  |  |
| 3.3. pašvaldību budžets  |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 110 000 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X**0** | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |  |  |
| 5.2. speciālais budžets |  |  |  |  |  |  |
| 5.3. pašvaldību budžets  |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | Detalizētu informāciju skatīt pievienotajā paskaidrojošajā materiālā (Federācijas 2018.gada 9.aprīļa vēstule Nr.I-71/18 un aktualizēto (uz 2018.gada 21.septembri) tāmi par nepieciešamo finansējumu). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projektam nav ietekme uz amata vietu skaita izmaiņām. |
| 8. Cita informācija | Izdevumus sedz no valsts budžeta programmas 02.00.00 “Līdzekļi neparedzētiem gadījumiem” atbilstoši Ministru kabineta 2018.gada 17.jūlija noteikumiem Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas”. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| Projekts šo jomu neskar |

Izglītības un zinātnes ministrs Kārlis Šadurskis

Randohs 67047982

kaspars.randohs@izm.gov.lv